前266年



大事记 
秦拔魏邢丘。
范雎日益親，用事，請秦昭襄王，廢太后，逐穰侯、高陵君、華陽君、涇陽君於關外。王以為然，以范雎為丞相，封為應侯。
魏安釐王使須賈聘於秦，應侯敝衣間步而往見之。須賈驚曰：「范叔固無恙乎！」留坐飲食，取一綈袍贈之。遂為須賈御而至相府，曰：「我為君先入通於相君。」須賈怪其久不出，問於門下，門下曰：「無范叔。鄉者吾相張君也。」須賈知見欺，乃膝行入謝罪。應侯坐，責讓之，且曰：「爾所以得不死者，以綈袍戀戀尚有故人之意耳！」乃大供具，請諸侯賓客；坐須賈於堂下，置莝、豆其前而馬食之，使歸告魏王曰：「速斬魏齊頭來！不然，且屠大梁！」須賈還，以告魏齊。魏齊奔趙，匿於平原君家。
趙惠文王薨，子趙孝成王丹立；以平原君為相。

出生

逝世 

米特里達梯一世，本都王國的建立者。
赵惠文王 赵武灵王之子

6年
66